Pályaképek
Subtitle: művelődéstörténeti metszetek a 20. századból
By: Széchenyi Ágnes
Publisher: Corvina
Published: 2016
Place of publication: Budapest
Language: hun
Number of pages: 383
ISBN-13: 9789631363463
Subjects: Biography; Influence; Intellectual life; Nyugat (Budapest, Hungary)
Description: Az MTA BTK Irodalomtudományi Intézet főmunkatársa, Széchenyi Ágnes legújabb kötetében hat huszadik századi portrét, kevésbé ismert irodalmi személyiségek életútját vázolja fel (az írások egy része már megjelent más kötetben, mások most olvashatók először nyomtatásban). Mind a hat életút az Osztrák-Magyar Monarchia időszakából indult, egy kivételével mindegyik a szovjet érában vagy annak messzire nyúló árnyékában végződött. Mindegyikük megjárta az emigrációt: ki visszatért Magyarországra, ki nem. Az első négy portré ráadásul egymással rokonságban álló személyeket mutat be. Ott van Vészi József (1858-1940), aki egy aradi kocsmáros fiából lett újságmágnás, a Budapesti Napló főszerkesztője, Ady Endre egyik felfedezője; a napilap-alapító, író-forgatókönyvíró Biró Lajos (1880-1948), aki Hollywoodot is megjárta, majd Angliába költözött; Horváth Zoltán (1900-1967) újságíró, műfordító, történész, kiadói szerkesztő, aki 1919-ben menekült Bécsbe, majd a háború után visszatérve a Rákosi-kor egyik politikai elítélte volt, és csak 1956-ban szabadult ki; valamint Molnár Ferenc író lánya, a folyóirat-szerkesztő Sárközi Márta (1907-1966), aki újjáélesztette a Válasz című folyóiratot. Vagy ott van Kornfeld Móric (1882-1967), a morvaországi eredetű iparbáró, a Ganz-gyár egyik vezetője, a Nyugat, a Magyar Szemle, a Hungarian Quaterly és a Magyar Nemzet támogatója, aki 1944-ben a németekkel kötött szerződés keretében menekült ki Amerikába.

Vagy Szegi Pál (1902-1958), aki egy terézvárosi cipészmester fiából lett az avantgárd híve, Kassák körének fiatal tagja, aki még kamaszként vett részt Ady temetésén, majd Franciaországba emigrált, hazatérése után nem sokkal koncepciós perben elítélték, utolsó munkahelye pedig a több elhallgatott írónak és képzőművésznek is otthont adó Kisdobos szerkesztősége volt. A végig jegyzetelt tanulmányokat fekete-fehér illusztrációk kísérik. A kötetet névmutató zárja
Notes: Date of publication on title page verso: 2015.

Includes bibliographical references and index.